Nikózia

Nikózia je hlavné a zároveň najväčšie mesto Cypru. Mesto je obchodné centrum, sídlo vlády. Geograficky je mesto umiestnené v strede ostrova pri ústí rieky Pedieos. V meste žije celkom 309 500 obyvateľov, z toho v gréckej časti 47 832, s aglomeráciou 224 500 a v tureckej časti 85 000.

Po páde Berlínskeho múru je Nikózia jediné rozdelené hlavné mesto na svete. K jeho rozdeleniu na severnú tureckú a južnú grécku časť došlo v roku 1974. Neskôr bola vytvorená demilitarizovaná zóna, spravovaná OSN, ktorú možno dodnes prekročiť iba na dvoch miestach. 

Grécka časť mesta zaberá západnú, južnú a východnú časť Nikózie, turecká severná časť metropoly je hlavným mestom Severocyperskej tureckej republiky, ktorú však uznáva iba Turecko. V meste sídli Cyperská univerzita.

Pamiatky 
Vyostrené vzťahy v novodobých dejinách, ktoré vyvolali vojenský konflikt, no aj časté zmeny správcov v minulosti spôsobili, že sa zachovalo len málo pamiatok. V dejinách bol ostrov pod vplyvom kresťanstva i islamu a dodnes sa zachovala napríklad mešita Selimiya (v tureckej časti), ktorá vznikla prestavbou gotickej katedrály. V rozdelenom centre mesta sa zachovali stredoveké hradby.

Partnerské mestá 
  Lisabon, Portugalsko
  Schwerin, Nemecko (1974)
  Atény, Grécko (1988)
  Odesa, Ukrajina (1996)
  Šíráz, Irán (1999)
  Bukurešť, Rumunsko (2004)
  Šanghaj, Čína (2004)
  Barcelona, Španielsko (2004)
  Bejrút, Libanon (2004)
  Mexiko, Mexiko (2004)
  Miláno, Taliansko (2004)
  Dubaj, Spojené arabské emiráty (2004)

  Moskva, Rusko (2000)
  Nicosia, Sicília, Taliansko (2000)
  Čching-tao, Čína (2001)
  Atény, Grécko (2002, 2003)
  Helsinki, Fínsko (2003)
  Záhreb, Chorvátsko (2004)

Poznámky

Referencie

Iné projekty 

 
Hlavné mestá v Ázii
Mestá na Cypre